
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 



Αρ. Φύλλου 697 

19 Αυγούστου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παροχή της Εγγύησης του Δημοσίου προς Ομιλο Τρα¬ 
πεζών με διαχειρίστρια την Εμπορική Τράπεζα για 
τη χορήγηση δανείου ποσού ενός δισεκατομμυρίου 
πεντακοσίων εκατομμυρίων δρχ. (1.500.000.000) 
στην Α.Ε. «Ναυπηγεία Ελευσίνας» . 

Τροποποίηση των άρθρων 89 και 90 του Κώδικα Τρο¬ 
φίμων . 

Τροποποίηση και συμπλήρωση της 1043121/698/ 
0001/4.6.1996 απόφασης Υπουργού Οικονομικών 
«περί καθορισμού του αριθμού των κατ έτος επι- 
τρεπομένων ημερών εκτός έδρας, υπαλλήλων του 
Υπουργείου Οικονομικών» . 

Τροποποίηση και συμπλήρωση της 1043121/698/ 
0001/4.6.1996 απόφασής Υπουργού Οικονομικών 
«περί καθορισμού του αριθμού των κατ έτος επι- 
τρεπομένων ημερών εκτός έδρας, υπαλλήλων του 
Υπουργείου Οικονομικών» 


Παράταση προθεσμιών υποβολής δηλώσεων και ανα¬ 
στολή καταβολής βεβαιωμένων χρεών στη ΔΟΥ Κό¬ 
νιτσας η περιοχή της οποίας επλήγη από το σεισμό 
της 26ης Ιουλίου 1996 . 


Σύσταση, συγκρότηση, λειτουργία και αριθμός μελών 
της Επιτροπής του άρθρου 12 του Ν. 1966/1991 

Ορισμός εκκαθαριστού αποδοχών και δαπανών μισθω¬ 
μένων ακινήτων του Υπουργείου Τύπου και Μέσων 
Μαζικής Ενημέρωσης . 


Ανάθεση αρμοδιοτήτων του Διοικητική του Ιδρύματος 
στους Προϊσταμένους (Υποδιευθυντές) των Υπο¬ 
διευθύνσεων των Νοσοκομείων του Ι.Κ.Α . 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

,ριθ. 2050427/6921 _ ί 1 ) 

Ιαροχή της Εγγύησης του Δημοσίου προς Όμιλο Τραπε¬ 
ζών με διαχειρίστρια την Εμπορική Τράπεζα για τη χο¬ 
ρήγηση δανείου ποσού ενός δισεκατομμυρίου πεντα¬ 
κοσίων εκατομμυρίων δρχ. (1.500.000.000) στην Α.Ε. 
«Ναυπηγεία Ελευσίνας». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΑΝΑΠΤΥΞΗΣ ΚΑΙ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 2322/12.7.95 (ΦΕΚ 143/Α/ 

1 9 7 95Ί 

2. Τα με αριθ. 88/ΑΚ/17.7.96 και 89/ΑΚ/17.7.96 έγ¬ 
γραφα της Τράπεζας Επενδύσεων. 

3 Την απόφαση της Διυπουργικής Επιτροπής του αρ- 
θοου 5 του Ν. 2322/95 (Συνεδρίαση αριθ. 38/22.7.96). 

4. Το σχέδιο της σύμβασης δανείου ποσού 

1.500.000.000 δρχ., αποφασίζουμε: _ 

Παρέχουμε την εγγύηση του Ελληνικού Δημοσίου προς 
την α) ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε., β^ 
ΕΜΠΟΡΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. («ΕΜΠΟΡΙΚΗ 
ΤΡΑΠΕΖΑ»), γ) ΙΟΝΙΚΗ ΚΑΙ ΛΑΪΚΗ ΤΡΑΠΕΖΑ ΤΗΣ ΕΛΛΑ¬ 
ΔΟΣ Α.Ε. (ΙΛΤΕ), δ) ΕΛΛΗΝΙΚΗ ΤΡΑΠΕΖΑ ΒΙΟΜΗΧΑΝΙ¬ 
ΚΗΣ ΑΝΑΠΤΥΞΕΩΣ (ΕΤΒΑ) και ε) ΑΓΡΟΤΙΚΗ ΤΡΑΠΕΖΑ 
ΤΗΣ ΕΛΛΑΔΟΣ Α.Ε. (ΑΤΕ), («οι Τράπεζες») για τη χορή¬ 
γηση δανείου ποσού δρχ. 1.500.000.000 δρχ., με την 
προϋπόθεση ότι ποσό 400.000.000 δρχ. θα διατεθεί για 
την εξόφληση ασφαλιστικών εισφορών, στην Ανώνυμη 
Εταιρεία με την επωνυμία «Ναυπηγεία Ελευσίνας Α.Ε.» (ο 

0ίΡ Για την^αροχή της εγγύησης ελήφθησαν υπόψη οι όροι 
της σύμβασης δανείου των Τραπεζών με τον οφειλέτη και 
το Ελλ. Δημόσιο εγγυάται για την πιστή τήρηση και την 
ακριβή εκπλήρωση των υποχρεώσεων που ανέλαβε ο 
Οφειλέτης με την παραπάνω σύμβαση δανείου και για την 
ολοσχερή εξόφληση προς τις Τράπεζες κάθε χρεωστικού 
υπολοίπου κατά κεφάλαιο, τόκους, τόκους τόκων (ανατο- 
κισμό τόκων υπερημερίας) ανάεξάμηνο, έξοδα και προμή- 

^Δηλώνουμε επίσης ότι το Ελληνικό Δημόσιο εγγυάται 
ανεπιφύλακτα προς τις Τράπεζες («Τράπεζες», νοουμέ¬ 
νων ως τοιούτων και μιας εκάστης εξ αυτών) παραιτου- 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μενο ρητά από τώρα από το ευεργέτημα της διζήσεως 
(855 Α.Κ.), καθώς και από κάθε ένσταση που απορρέει 
από τα άρθρα 853, 858, 862,863,864,866, 867 και 868 
του Αστικού Κώδικα, ευθυνόμενο αλληλέγγυα και εις ολό¬ 
κληρον μετά του πρωτοφειλέτη και μάλιστα ως αυτοφει- 
λέτης, υποχρεούμενο στην άμεση, ανεπιφύλακτη και ολο¬ 
σχερή καταβολή στην ΕΜΠΟΡΙΚΗ ΤΡΑΠΕΖΑ, ως απο¬ 
κλειστικής δεκτικής καταβολής κάθε ποσού που οφείλε¬ 
ται, κάθε χρεωστικού υπολοίπου του άνω δανείου, όπως 
αυτό θα διαμορφωθεί και θα προκύπτει από το σχετικό 
αντίγραφο λογαριασμού ή λογαριασμών που θα τηρούνται 
από την ΕΜΠΟΡΙΚΗ ΤΡΑΠΕΖΑ για το ανωτέρω δάνειο, το 
οποίο αντίγραφο συμφωνείται να αποτελεί πλήρη έγ¬ 
γραφη απόδειξη. 

Οι Τράπεζες έχουν δικαίωμα να ζητήσουν την ολική ή 
μερική κατάπτωση της παρούσας εγγύησης. 

α) Πριν την πώληση του Ενεργητικού του Οφειλέτη σε 
ιδιώτη επενδυτή, οποτεδήποτε, μετά την παρέλευση 
όμως τουλάχιστον δώδεκα (12) μηνών από σήμερα. Το Ελ¬ 
ληνικό Δημόσιο δηλώνει ρητά ότι σε κάθε περίπτωση που 
θα καταβάλει στις Τράπεζες οποιοδήποτε ποσό λόγω κα¬ 
τάπτωσης κατά τα άνω της παρούσας εγγύησης, αυτό θα 
ικανοποιηθεί από το προϊόν της πώλησης του Ενεργητικού 
του Οφειλέτη σε ιδιώτη επενδυτή, προνομιακά μεν όπως 
προβλέπεται από τις διατάξεις των Νόμων 1892/90 και 
2000/91 αλλά προηγουμένως οι Τράπεζες έχουν εισπρά- 
ξει από το προϊόν της πώλησης κάθε ποσόν που τους 
οφείλεται από την χορήγηση προς τον Οφειλέτη των πο¬ 
σών των 6.000.000.000 και 2.000.000.000 δραχμών δυ¬ 
νάμει των από 13.11.95 και 15.3.96 συμβάσεων δανείου. 

β) Μετά την πώληση του Ενεργητικού του Οφειλέτη 
οποτεδήποτε μετά την παρέλευση όμως τουλάχιστον έξι 
(6) μηνών αν το-προϊόν αυτής δεν επαρκεί για την πλήρη 
ικανοποίηση των Τραπεζών για το παρόν δάνειο που εγ- 
γυάται το Δημόσιο. 

Το Ελληνικό Δημόσιο δηλώνει ρητά ότι εξοφλώντας την 
οφειλή αυτή, δεν θα έχει δικαίωμα για προνομιακή ικανο¬ 
ποίηση από το προϊόν της πώλησης γιατί προηγούνται οι 
Τράπεζες για κάθε ποσό που τους οφείλεται από την χο¬ 
ρήγηση στον Οφειλέτη των ποσών των 6.000.000.000 και 
2.000.000.000 δραχμών δυνάμει των από 13.11.95 και 
15.3.96 συμβάσεων δανείου. 

Επίσης οι τυχόν απαιτήσεις του Δημοσίου από την πλη¬ 
ρωμή της εγγύησής του και στις δύο παραπάνω αναφερό- 
μενες περιπτώσεις θα έπονται και των υφιστάμενων 
εμπράγματων με υποθήκες και προσημειώσεις ασφαλι¬ 
σμένων απαιτήσεων των Τραπεζών που αφορούν τον πα- 
λαιότερο δανεισμό του οφειλέτη. 

Το Ελληνικό Δημόσιο αποδέχεται ταυτόχρονα και ανα¬ 
γνωρίζει ως έγκυρη και ισχυρή κάθε μελλοντική αναγνώ¬ 
ριση οφειλής από τον Οφειλέτη οποιουδήποτε χρεωστι¬ 
κού υπολοίπου του λογαριασμού (ή των λογ/σμών) που θα 
τηρείται στα πλαίσια της πιο πάνω σύμβασης δανείου. 

Το Ελληνικό Δημόσιο αναλαμβάνει την υποχρέωση και 
υπόσχεται να καταβάλει ανεπιφύλακτα στις Τράπεζες 
μέσω της ΕΜΠΟΡΙΚΗΣ ΤΡΑΠΕΖΑΣ οποιοδήποτε συνο¬ 
λικό χρεωστικό σε βάρος του οφειλέτη υπόλοιπο πλέον 
τόκων, προμηθειών και εξόδων και ανατοκισμού (ανά εξά¬ 
μηνο) ανεξάρτητα από οποιαδήποτε άλλη ρύθμιση οφει¬ 
λών με δικαστική ή άλλη απόφαση. 

Το Ελληνικό Δημόσιο δηλώνει ρητά ότι υποχρεούται σε 
περίπτωση καθυστέρησης πληρωμής εκ μέρους του 
Οφειλέτη οποιοσδήποτε ληξιπρόθεσμης δόσης ή μέρους 


αυτής, ενδιάμεσων συμβατικών τόκων, τόκων υπερημε¬ 
ρίας ή ανατοκισμού του πιο πάνω δανείου, να καταβάλει 
σε πρώτη ζήτηση στην Εμπορική Τράπεζα της Ελλάδος 
οποιοδήποτε ποσό, που οφείλεται στις Τράπεζες από τον 
Οφειλέτη - έντοκα από την ημερομηνία που τα ποσά αυτά 
κατέστησαν ληξιπρόθεσμα μέχρι την ημερομηνία πληρω¬ 
μής από το Δημόσιο. 

Συγκεκριμένα το Ελληνικό Δημόσιο, μέσα σε ένα (1) 
μήνα αφού λάβει απλή αίτηση - επιστολή της ΕΜΠΟΡΙ¬ 
ΚΗΣ ΤΡΑΠΕΖΑΣ, ή σε περίπτωση καθυστέρησης αυτής 
οποιοσδήποτε άλλης Τράπεζας κατά τα οριζόμενα στην 
σύμβαση δανείου με την οποίαν θα ζητείται η κατάπτωση 
της εγγύησης του Ελληνικού Δημοσίου για το ποσό που 
οφείλεται στις Τράπεζες από τον Οφειλέτη από την παρα¬ 
πάνω αιτία πλέον τόκων, προμηθειών και εξόδων, έχει την 
υποχρέωση να καταβάλει το ποσό που αναφέρεται στην 
πιο πάνω αίτηση - επιστολή της Τράπεζας. 

Για την πληρωμή αυτή δεν απαιτείται οποιαδήποτε 
εξουσιοδότηση ή συγκατάθεση του Οφειλέτη. 

Καθορίζουμε προμήθεια υπέρ του Ελληνικού Δημοσίου 
για την παρούσα εγγύησή του, η οποία θα εισπράττεται 
από την ΕΜΠΟΡΙΚΗ και η οποία στη συνέχεια θα την απο¬ 
δίδει στο αρμόδιο Δημόσιο Ταμείο, σύμφωνα με την αρ. 
2009593/1391/7.2.96 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 1996 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΑΝΑΠΤΥΞΗΣ 

ΑΛ. ΠΑΠΑΔΟΠΟΥΛΟΣ Β. ΠΑΠΑΝΔΡΕΟΥ 

ΕΡΓΑΣΙΑΣ & ΚΟΙΝΩΝ. ΑΣΦΑΛΙΣΕΩΝ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-*- 

Αριθ. 347/1996 (2) 

Τροποποίηση των άρθρων 89 και 90 του Κώδικα Τροφί¬ 
μων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

α. Το έγγραφο της Διεύθυνσης Τροφίμων του Γενικού 
Χημείου του Κράτους αριθμ. 3002621/326/96. 

β. Το εδάφιο δ της παρ. 8 του άρθρου 6 του Νόμου 
4328/1929 (ΦΕΚ 272/Α/1929) «περί συστάσεως του Γε¬ 
νικού Χημείου του Κράτους», όπως αντικαταστάθηκε από 
την παράγραφο 6 του άρθρου 11 του Νόμου 2343/95, 
(ΦΕΚ 211/Α/11.10.1995). 

γ. Το άρθρο 4 του Διατάγματος της 31ης Οκτωβρίου 
1929 «περί κανονισμού της λειτουργίας και των εργασιών 
του Ανωτάτου Χημικού Συμβουλίου» (ΦΕΚ 391/Α/ 
1929). 

Δ. Το άρθρο 1 του Νόμου 115/1975 «περί τροποποιή- 
σεως διατάξεων τινών του Ν. 4328/1929» (ΦΕΚ 172/Α/ 
1975). 

ε. Την απόφαση 1078204/927/0006Α/6.8.1992 «Πε¬ 
ριορισμός Συλλογικών Οργάνων του Υπουργείου Οικονο¬ 
μικών των Υπουργών Προεδρίας και Οικονομικών» (ΦΕΚ 
517/Β/1992), αποφασίζουμε: 

1. Εγκρίνουμε την απόφαση αριθμ. 347/1996 του Ανω- 



τότου Χημικού Συμβουλίου, η οποία λήφθηκε κατά χη συ¬ 
νεδρίαση της 23.4.1996 και η οποία έχει ως ακολού¬ 
θως: 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 
Εγκρίνουμε την τροποποίηση των άρθρων 89 και 90 του 

Κώδικα Τροφίμων ως εξής: 

1. Διαγράφεται η τελευταία περίοδος της παραγράφου 
2 του άρθρου 89 του Κώδικα Τροφίμων: «Απαγορεύεται η 
κατοχή και η χρησιμοποίηση.... προϊόντων αλλαντο- 

2. Στην παράγραφο 1 του άρθρου 90 προστίθενται εδά¬ 
φια (ζ) και (η) ως εξής: 

(ζ) Επιτρέπεται η χρήση φυτικών πρωτεϊνών σε προϊό¬ 
ντα αλλαντοποιείας θερμικής επεξεργασίας σε ποσοστό 
που δεν ξεπερννά το 2% κατά βάρος υπολογιζόμενο επι 
του τελικού προϊόντος ως έχει. 

(η) Τα ποσοστά χρήσης των συνδετικών υλών, που αναφέ- 
ρονται στην παράγραφο αυτή, δεν ισχύουν για προϊόντα 
που παράγονται νόμιμα σε χώρες μέλη της Ευρωπαϊκής 
Ένωσης και σε χώρες συμβεβλημένα μέλη της συμφωνίας 
Ε.Ο.Χ. 

Ο Πρόεδρος 
Ν. ΧΑΤΖΗΧΡΗΣΤΙΔΗΣ 
Η Γραμματέας 
ΕΛ. ΠΑΛΛΑΡΗ 

Τα Μέλη: Χρ. Τσεκούρας, X. Χαμαλίδης, Ν. Γκέλης, Δ. 
Φραγκάτος, θ. Ανδρίτσος, Δ. Μπόσκου, Ρ. Γαμβρός. 

II. Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 1996 

ΟΙ ΥΠΟΥΡΓΟΙ 

ΑΛ. ΠΑΠΑΔΟΠΟΥΛΟΣ ΣΤΕΦ. ΤΖΟΥΜΑΚΑΣ 

- ¥ - 

Αριθ. 1076 473/1214/0001 

Τροποποίηση και συμπλήρωση της 1043121/698/0001/ 
4.6.1996 απόφασης Υπουργού Οικονομικών «περί κα¬ 
θορισμού του αριθμού των κατ’ έτος επιτρεπομένων 
ημερών εκτός έδρας, υπαλλήλων του Υπουργείου Οι¬ 
κονομικών». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α/26.7.1985). 

2. Τις διατάξεις του Ν. 2346/95 «περί Δαπανών κίνησης 
των μετακινουμένων προσώπων με εντολή του Δημοσίου 
εντός και εκτός της Επικράτειας για εκτέλεση υπηρεσίας 
και άλλων διατάξεων» (ΦΕΚ 220/Α/1995). 

3. Τις διατάξεις του Ν. Δ/τος 284/88 «περί Διαρθρώ¬ 

σεων του Υπουργείου Οικονομικών και Οργανισμού των 
Υπηρεσιών αυτού» (ΦΕΚ 128 και 165/88, τ.Α) όπως τρο¬ 
ποποιήθηκε και ισχύει σήμερα. Α , 

4. Την αριθμ. 1043121/698/0001/4.6.1996 απόφασή 
μας «περί καθορισμού του αριθμού των κατ’ έτος επιτρε- 
πομένων ημερών εκτός έδρας, υπαλλήλων του Υπουρ¬ 
γείου Οικονομικών» (ΦΕΚ 453/Β/14.6.1996. 

5. Το άρθρο 27 του Ν. 2081/92 (ΦΕΚ 154/Α). 

6. Το γεγονός ότι από τις διατάξεις της απόφασης αυτής 


προκαλείται δαπάνη σε βάρος του τακτικού προϋπολογι¬ 
σμού, το ύψος της οποίας δεν είναι δυνατόν να προϋπολο- 
γισθεί καθόσον δεν είναι δυνατόν να προσδιορισθεί επα¬ 
κριβώς τόσο ο αριθμός των υπαλλήλων όσο και ο αριθμός 
των ημερών παραμονής αυτών εκτός έδρας, εκτιμάται πά¬ 
ντως ότι το συνολικό ύψος της εν λόγω δαπάνης θα καλυ¬ 
φθεί από το σύνολο των εγγεγραμμένων για το σκοπό 
αυτό πιστώσεων του Προϋπολογισμού Εξόδων του 
Υπουργείου Οικονομικών το οποίο για το έτος 1996 ανέρ¬ 
χεται στο ποσό των πεντακοσίων σαράντα οκτώ εκατομ¬ 
μυρίων (548.000.000) δραχμών για την Κεντρική Υπηρε¬ 
σία και τις Ειδικές Αποκεντρωμένες Υπηρεσίες και επτά 
εκατομμυρίων είκοσι χιλιάδων (7.020.000) δραχμών για 
τις περιφερειακές Υπηρεσίες, αποφασίζουμε. 

Τροποποιούμε και συμπληρώνουμε την αριθμ. 

1043121 /698/0001 /4.6.1996 απόφασή μας «περί καθο¬ 
ρισμού του αριθμού των κατ’ έτος επιτρεπομένων ημερών 
εκτός έδρας, υπαλλήλων του Υπουργείου Οικονομικών» 
(ΦΕΚ 453/Β/14.6.1996), ως εξής: 

1. Συμπληρώνουμε την παρ. 10, η οποία διαμορφώνεται 

ως εξής: 

Προϊσταμένων Διευθύνσεων Επιθεωρήσεων Τελωνείων 
και Υποδιευθύνσεων αυτών, Οικονομικών Επιθεωρητών 
Τελωνείων και των ασκούντων κατ’ ανάθεση καθήκοντα 
Επιθεωρητή, Προϊσταμένων Τμημάτων καθώς και των 
υπαλλήλων των Υπηρεσιών αυτών μέχρι εκατόν είκοσι 
(120) ημέρες κατ’ έτος. 

2. Συμπληρώνουμε την παρ. 11, η οποία διαμορφώνεται 

ως εξής: . . . 

Προϊσταμένων Διευθύνσεων, Τμημάτων, Αυτοτελων 
Τμημάτων και αυτοτελών Γραφείων των Ειδικών Αποκε¬ 
ντρωμένων και Περιφερειακών Υπηρεσιών, όλων των κλά¬ 
δων του Υπουργείου Οικονομικών μέχρι εβδομήντα (70) 
ημέρες κατ’ έτος με εξαίρεση αυτών της ΥΠΕΔΑ και των 
παραρτημάτων αυτής καθώς επίσης και των περιφερεια¬ 
κών Τελωνείων Πυθίου, Ορμενίου, Προμαχώνα και Ειδο- 
μένης που ορίζονται στις εκατόν είκοσι (120) ημέρες κατ’ 

έτος. , , 

3. Συμπληρώνουμε την παρ. 12, η οποία διαμορφώνεται 

ως εξής: 

«Προϊσταμένων Διευθύνσεων και Τμημάτων, ως και των 
λοιπών υπαλλήλων των Ε.Υ.ΤΕ. και των παραρτημάτων 
αυτών, μέχρι εκατόν είκοσι (120) ημέρες κατ’ έτος». 

4. Συμπληρώνουμε την παρ. 14, η οποία διαμορφώνεται 

ως εξής: 

Υπαλλήλων όλων των κλάδων των Ειδικών Αποκεντρω¬ 
μένων και Περιφερειακών Υπηρεσιών του Υπουργείου Οι¬ 
κονομικών μέχρι πενήντα (50) ημέρες κατ έτος με εξαί¬ 
ρεση μόνο αυτών της ΥΠΕΔΑ και των παραρτημάτων αυ¬ 
τής, καθώς επίσης και των Περιφερειακών Τελωνείων Πυ¬ 
θίου, Ορμενίου, Προμαχώνα και Ειδομένης που ορίζονται 
στις εκατόν είκοσι (120) ημέρες κατ’ έτος. 

5. Συμπληρώνουμε με παραγράφους 17, 18 και 19, ως 

ςξής; 

«17. Προϊσταμένου Δ/νσης, Προϊσταμένων Τμημάτων 
ως και των λοιπών υπαλλήλων της Τελωνειακής Δ/νσης 
Ελέγχου Οικονομικού Εγκλήματος (ΤΕΔΕΟΕ) μέχρι εκα¬ 
τόν είκοσι (120) ημέρες κατ’ έτος». 

«18 Επιθεωρητών Συντονιστών Υπηρεσιών Δημοσιονο¬ 
μικού Ελέγχου (Υ.Δ.Ε.) καθώς και των Δημοσιονομικών 
υπαλλήλων που μετακινούνται εκτός έδρας για διενέργεια 
κοινοτικών ελέγχων μέχρι εκατόν είκοσι (120) ημέρες κατ’ 
έτος». 

«19. Προϊσταμένων και υπαλλήλων που έχουν ορισθεί 
και συμμετέχουν για τη διενέργεια τακτικών ελέγχων σε 
επιχειρήσεις, σε ειδικά συνεργεία ελέγχου που συστήνο- 
νται ή συγκροτούνται βάσει των διατάξεων των άρθρ. 39 
του Ν. 1914/90 με Υπουργικές αποφάσεις, μέχρι εκατόν 
είκοσι (120) ημέρες κατ’ έτος». 

Κατά τα λοιπά ισχύει η αριθμ. 1043121/698/0001/ 

4.6.1996 απόφασή μας. 

Η ισχύς της απόφασης αυτής όπως και της προαναφε- 
ρόμενης ισχύει από 1.1.1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 1996 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

Αριθ. 1076473/12 14 /0001 (4) 

Τροποποίηση και συμπλήρωση της 1043121/698/0001/ 

4.6.1996 απόφασης Υπουργού Οικονομικών «περί κα¬ 
θορισμού του αριθμού των κατ’ έτος επιτρεπομένων 
ημερών εκτός έδρας, υπαλλήλων του Υπουργείου Οι¬ 
κονομικών». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά όργανα» (ΦΕΚ 137/Α/26.7.1985). 

2. Τις διατάξεις του Ν., 2346/95 «περί Δαπανών κίνη¬ 
σης των μετακινουμένων προσώπων με εντολή του Δημο¬ 
σίου εντός και εκτός της Επικράτειας για εκτέλεση υπη¬ 
ρεσίας και άλλων διατάξεων» (ΦΕΚ 220/Α/1995). 

3. Τις διατάξεις του Ν.Δ/τος 284/88 «Περί Διαρθρώ¬ 
σεων του Υπουργείου Οικονομικών και Οργανισμού των 
Υπηρεσιών αυτού» (ΦΕΚ 128 και 165/88, τ.Α') όπως τρο¬ 
ποποιήθηκε και ισχύει σήμερα. 

4. Την αριθμ. 1043121/698/0001/4.6.1996 απόφασή 
μας «περί καθορισμού του αριθμού των κατ’ έτος επιτρε- 
πομένων ημερών εκτός έδρας, υπαλλήλων του Υπουρ¬ 
γείου Οικονομικών» ΦΕΚ 453/Β/14.6.1996. 

5. Το άρθρο 27 του Ν. 2081/92 (ΦΕΚ. 154/Α). 

6. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του τακτικού προϋπολογι¬ 
σμού, το ύψος της οποίας δεν είναι δυνατόν να προϋπολο- 
γισθεί καθόσον δεν είναι δυνατόν να προσδιορισθεί επα¬ 
κριβώς τόσο ο αριθμός των υπαλλήλων όσο και ο αριθμός 
των ημερών παραμονής αυτών εκτός έδρας, εκτιμάται πά¬ 
ντως ότι το συνολικό ύψος της εν λόγω δαπάνης θα καλυ¬ 
φθεί από το σύνολο των εγγεγραμμένων για το σκοπό 
αυτό πιστώσεων του Προϋπολογισμού Εξόδων του 
Υπουργείου Οικονομικών το οποίο για το έτος 1996 ανέρ¬ 
χεται στο ποσό των πεντακοσίων σαράντα οκτώ εκατομ¬ 
μυρίων (548.000.000) δραχμών για την Κεντρική Υπηρε¬ 
σία και τις Ειδικές Αποκεντρωμένες Υπηρεσίες και επτά 
εκατομμυρίων είκοσι χιλιάδων (7.020.000) δραχμών για 
τις περιφερειακές υπηρεσίες, αποφασίζουμε: 

Τροποποιούμε και συμπληρώνουμε την αριθμ. 
1043121/698/0001 / 4.6.1996 απόφασή μας «περί κα¬ 
θορισμού του αριθμού των κατ’ έτος επιτρεπομένων ημε¬ 
ρών εκτός έδρας, υπαλλήλων του Υπουργείου Οικονομι¬ 
κών» (ΦΕΚ 453/Β/14,6,1996), ως εξής: 

1. Συμπληρώνουμε την παρ. 10, η οποία διαμορφώνεται 
ως εξής: Προϊσταμένων Διευθύνσεων Επιθεωρήσεων Τε¬ 


λωνείων και Υποδιευθύνσεων αυτών οικονομικών επιθεω¬ 
ρητών Τελωνείων των ασκούντων κατ’ ανάθεση καθήκο¬ 
ντα Επιθεωρητή, Προϊσταμένων Τμημάτων καθώς και των 
υπαλλήλων των Υπηρεσιών αυτών μέχρι εκατόν είκοσι 
(120) ημέρες κατ’ έτος. 

2. Συμπληρώνουμε την παρ. 11, η οποία διαμορφώνεται 
ως εξής: 

Προϊσταμένων Διευθύνσεων, Τμημάτων, Αυτοτελών 
Τμημάτων και αυτοτελών Γραφείων των Ειδικών Αποκε¬ 
ντρωμένων και Περιφερειακών Υπηρεσιών, όλων των κλά¬ 
δων του Υπουργείου Οικονομικών μέχρι εβδομήντα (70) 
ημέρες κατ’ έτος με εξαίρεση αυτών της ΥΠΕΔΑ και των 
παραρτημάτων αυτής καθώς επίσης και των Περιφερεια¬ 
κών Τελωνείων Πυθίου, Ορμενίου, Προμαχώνα και Ειδο- 
μένης που ορίζονται στις εκατόν είκοσι (120) ημέρες κατ’ 
έτος. 

3. Συμπληρώνουμε την παρ. 12, η οποία διαμορφώνεται 
ως εξής: «Προϊσταμένων Διευθύνσεων και Τμημάτων, ως 
και των λοιπών υπαλλήλων των Ε.Υ.Τ.Ε. και των παραρτη¬ 
μάτων αυτών, μέχρι εκατόν είκοσι (120) ημέρες κατ’ 
έτος». 

4. Συμπληρώνουμε την παρ. 14, η οποία διαμορφώνεται 
ως εξής: 

Υπαλλήλων όλων των κλάδων των Ειδικών Αποκεντρω¬ 
μένων και Περιφερειακών Υπηρεσιών του Υπουργείου Οι¬ 
κονομικών μέχρι πενήντα (50) ημέρες κατ’ έτος με εξαί¬ 
ρεση μόνο αυτών της ΥΠΕΔΑ και των παραρτημάτων αυ¬ 
τής, καθώς επίσης και των Περιφερειακών Τελωνείων Πυ¬ 
θίου, Ορμενίου, Προμαχώνα και Ειδομένης που ορίζονται 
στις εκατόν είκοσι (120) ημέρες κατ’ έτος. 

5. Συμπληρώνουμε με παραγράφους 17, 18 και 19, ως 
εξής: 

«17. Προϊσταμένου Δ/νσης, Προϊσταμένων Τμημάτων 
ως και των λοιπών υπαλλήλων της Τελωνειακής Δ/νσης 
Ελέγχου Οικονομικού Εγκλήματος (ΤΕΔΕΟΕ) μέχρι εκα¬ 
τόν είκοσι (120) ημέρες κατ’ έτος. 

«18. Επιθεωρητών Συντονιστών Υπηρεσιών Δημοσιονο¬ 
μικού Ελέγχου (Υ.Δ.Ε) καθώς και των Δημοσιονομικών 
υπαλλήλων που μετακινούνται εκτός έδρας για διενέργεια 
κοινοτικών ελέγχων μέχρι εκατόν είκοσι (120) ημέρες κατ’ 
έτος. 

«19. Προϊσταμένων και υπαλλήλων που έχουν ορισθεί 
και συμμετέχουν για τη διενέργεια τακτικών ελέγχων σε 
επιχειρήσεις, σε ειδικά συνεργεία ελέγχου που συστήνο- 
νται ή συγκροτούνται βάσει των διατάξεων των αρθρ. 39 
του Ν. 1914/90 με Υπουργικές αποφάσεις, μέχρι εκατόν 
είκοσι (1,20) ημέρες κατ’ έτος. 

Κατά τα λοιπά ισχύει η αριθμ. 1043121/698/0001/ 

4.6.1996 απόφασή μας. 

Η ισχύς της απόφασης αυτής όπως και της προαναφε- 
ρόμενης ισχύει από 1.1.1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 1996 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 

Αριθ- 1 087098/1739/Α0012 (5) 

Παράταση προθεσμιών υποβολής δηλώσεων και ανα¬ 
στολή καταβολής βεβαιωμένων χρεών στη ΔΟΥ Κόνι¬ 
τσας η περιοχή της οποίας επλήγη από το σεισμό της 

26ης Ιουλίου 1996. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

•1. Τη διάταξη του άρθρου 8 του Ν. 1284/82 (ΦΕΚ 
114Α) με την οποία εξουσιοδοτείται ο Υπουργός Οικονο¬ 
μικών να παρατείνει με αποφάσεις του τις προθεσμίες κα¬ 
ταβολής των βεβαιωμένων χρεών προς το Δημόσιο, σε 
εξαιρετικές περιπτώσεις. 

2. Τη διάταξη της παραγράφου 5 του άρθρου 22 του Ν. 
2020/92 (ΦΕΚ 34Α’) με την οποία παρέχεται εξουσιοδό¬ 
τηση στον Υπουργό Οικονομικών να παρατείνει με από¬ 
φαση τις προθεσμίες που ορίζονται από τις κείμενες φο¬ 
ρολογικές διατάξεις για υποβολή φορολογικών δηλώ¬ 
σεων, σε εξαιρετικές περιπτώσεις. 

3. Τη διάταξη της παραγράφου 5 του πέμπτου άρθρου 
του Ν. 2275/94 (ΦΕΚ 238 Α') όπου με απόφαση του 
Υπουργού Οικονομικών που δημοσιεύεται στην εφημε¬ 
ρίδα της Κυβερνήσεως, δύναται σε εξαιρετικές περιπτώ¬ 
σεις, σεισμών, πλημμυρών ή άλλων θεομηνιών από τις 
οποίες προκαλούνται σημαντικές ζημίες σε μεγάλο 
αριθμό φορολογουμένων ν' αναστέλλεται στις πληγείσες 
περιοχές η είσπραξη των ληξιπροθέσμων χρεών προς το 
Δημόσιο για χρονικό διάστημα μέχρι έξι (6) μηνών και να 
ρυθμίζεται η καταβολή των χρεών αυτών μέχρι είκοσι τέσ¬ 
σερις (24) μηνιαίες δόσεις με μερική ή ολική απαλλαγή 
από τις προσαυξήσεις εκπρόθεσμης καταβολής που ανα¬ 
λογούν κατά τις διατάξεις του ΚΕΔΕ. 

4. Την αριθμ. 1 026431/268/0006Α72.3.94 (ΦΕΚ 
154Β') κοινή απόφαση του Πρωθυπουργού και του 
Υπουργού Οικονομικών με την οποία εκχωρούνται αρμο¬ 
διότητες στους Υφυπουργούς Οικονομικών. 

5. Το γεγονός ότι ο καταστρεπτικός σεισμός της 26ης 
Ιουλίου 1996 είχε σαν αποτέλεσμα ν' απορρυθμιστεί η οι¬ 
κονομική και κοινωνική ζωή της επαρχίας Κόνιτσας. 

6. Το γεγονός ότι η παρούσα απόφαση δεν προκαλεί 
δαπάνη στον Κρατικό Προϋπολογισμό, αποφασίζουμε: 

1. Παρατείνουμε μέχρι 31 Δεκεμβρίου 1996 τις προθε¬ 
σμίες υπβολής δηλώσεων συμπεριλαμβανομέων και των 
δηλώσεων ΦΠΑ και Φ.Μ.Υ. οι οποίες έληξαν ή θα λήξουν 
από 26 Ιουλίου 1996 έως 31 Δεκεμβρίου 1996, φορολο- 
γουμένων της ΔΟΥ Κόνιτσας η περιοχή της οποίας επλήγη 
από το σεισμό της 26ης Ιουλίου 1996. 

Επίσης παρατείνουμε μέχρι την ίδια ημερομηνία την 
προθεσμία πληρωμής των βεβαιωμένων στην εν λόγω 
ΔΟΥ χρεών που έληξε ή θα λήξει από 26 Ιουλίου 1996 έως 
31 Δεκεμβρίου 1996. 

2. Αναστέλλουμε μέχρι 31 Δεκεμβρίου 1996 την πλη¬ 
ρωμή των βεβαιωμένων και ληξιπροθέσμων μέχρι 31 Δε¬ 
κεμβρίου 1996 χρεών προς το Δημόσιο των οφειλετών κα¬ 
τοίκων της ανωτέρω περιοχής που επλήγη από τον σει¬ 
σμό. 

Τυχόν ρυθμίσεις που θα γίνουν για τα χρέη που παρατεί- 
νονται ή αναστέλλονται θα αφορούν μόνο την περιοχή που 
θα χαρακτηριστεί με πράξη του Υπουργικού Συμβουλίου 
ως σεισμόπληκτη. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 1996 

Ο ΥΦΥΠΟΥΡΓΟΣ 

Γ. ΑΝΩΜΕΡΙΤΗΣ 

-Φ- 

Αριθ. Δ5/8478 < 6 ) 

Σύσταση, συγκρότηση, λειτουργία και αριθμός μελών της 
Επιτροπής του άρθρου 12 του Ν. 1966/1991. 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

Έχοντας υπόψη: 

1. Τις διατάξεις του άρθρου 12 του Ν. 1966/1991 «Με- 
ταγγραφές φοιτητών Α.Ε.Ι. σπουδαστών Τ.Ε.Ι. και άλλες 
διατάξεις» (ΦΕΚ 147-Α). 

2. Την ανάγκη ενιαίας αντιμετώπησης των θεμάτων 
ίδρυσης, λειτουργίας, ελέγχου και εφαρμογής των ισχυου- 
σών διατάξεων στις σχολικές μονάδες Ιδιωτικής Τεχνικής 
- Επαγγ/κής Εκπ/σης και τα Εργαστήρια Ελευθέρων 
Σπουδών, με γνώμονα το συμφέρον των ιδιοκτητών, εκ¬ 
παιδευτικών και μαθητών. 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

1. Τη σύσταση επιτροπής, με αρμοδιότητες τις προβλε- 
πόμενες από τα άρθρα 12,13 και 16 του Ν. 1966/91, δηλ. 
τον έλεγχο της τήρησης των ισχυουσών διατάξεων τόσο 
για τις λειτουργούσες σχολικές μονάδες τεχνικής - επαγγ/ 
κής εκπ/σης όσο και για τις υπό ίδρυση και λειτουργία και 
τα Εργαστήρια Ελευθέρων Σπουδών. 

2. Επιτροπή είναι πενταμελής και συγκροτείσαι από: 
α. Το Γενικό Γραμματέα του ΥΠ.Ε.Π.Θ. ως πρόεορο, με 

αναπληρωτή του ένα (1) γενικό δ/ντή της Κ.Υ. του 
ΥΠ.Ε.Π..Θ. 

β. Το Δ/ντή της Δ/νσης Ιδιωτικής Εκπ/σης του 
ΥΠ.Ε.Π.Θ. ως μέλος. 

γ. Το Δ/ντή της Δ/νσης Σπουδών Β/θμιας Εκπ/σης ή το 
Δ/ντή της Δ/νσης Προγραμματισμού και Επιχειρησιακών 
Ερευνών ή το Δ/ντή της Δ/νσης Εφαρμογής Εκπαιδευτι¬ 
κών Σχεδίων του ΥΠ.Ε.Π.Θ. αναλόγως του αντικειμένου 
του ελέγχου (προγράμματα, κτιριολογικά, εξοπλισμός 
κλπ) ως μέλος. 

δ. Ένα (1) Γεν. Διευθυντή ή Διευθυντή της Κ.Υ. του 
ΥΠΕΠΘ ως μέλος. 

ε. Ένα διοικητικό υπάλληλο της Κ.Υ. του ΥΠ.Ε.Π.Θ. με 
βαθμό τουλάχιστον Α' που να ασκεί χρέη προϊσταμένου 
τμήματος, ως μέλος. 

Χρέη γραμματέα της Επιτροπής θα ασκεί διοικητικός 
υπάλληλος της Κ.Υ. του ΥΠ.Ε.Π.Θ. με βαθμό Α' ή απο¬ 
σπασμένος εκπαιδευτικός στην Κ.Υ. με τον ίδιο βαθμό. 

3. Μέλη της πιο πάνω επιτροπής ορίζουμε τους: 

α. Ιωάννη Πανάρετο, Γενικός Γραμματέα τους 
ΥΠ.Ε.Π.Θ. ως πρόεδρο με αναπληρωτή του τον Ελευθέριο 
Καραγιαννόπουλο, Γ ενικό Δ/ντή της Γ ενικής Δ/νσης Προ¬ 
γραμματισμού του ΥΠ.Ε.Π.Θ. 

β. Ιωάννη Γαλή, Δ/ντή της Δ/νσης Ιδιωτικής Εκπ/σης 
του ΥΠ.Ε.Π.Θ. ως μέλος. 

γ. Χρήστο Σιγάλα, δ/ντή σπουδών Β/θμιας Εκπ/σης ή 
Κων/νο Κοντογιάννη, Γενικό Δ/ντή της Γενικής Δ/νσης 
θρησκευμάτων ή Καλλιόπη Καρϋδη προίσταμένη του 
Τμήματος προγραμματισμού γενικής και Επαγγ/κής Εκπ/ 
σης της δ/νσης προγραμματισμού και επιχειρησιακών 

ερευνών, με συμμετοχή του ενός κατά περίπτωση και 
αναλόγως του αντικειμένου του ελέγχου, ωε μέλος. 

δ. Ζέρβα Αικατερίνη, Δ/ντρια της Δ/νσης Μελετών, 
Στατιστικής και Οργάνωσης Α.Ε.Ι., ως μέλος. 

ε. Αθανάσιο Κανάβα, προϊστάμενο του Τμήματος Β' Ιδι¬ 
ωτικής μέσης της δ/νσης Ιδιωτικής Εκπ/σης του 
ΥΠ.Ε.Π.Θ. ως μέλος. 

Το ένα (1) από τα τρία (3) μέλη της Επιτροπής της περί¬ 
πτωσης γ' της παρούσας παραγράφου θα ορίζεται εκά- 
οτοτε, αναλόγως του αντικειμένου, από τον πρόεδρο της 
Επιτροπής, ή τον προεδρεύοντα αναπληρωτή του. 

Γραμματέα της επιτροπής το Λεωνίδα Τσουμάκα προϊ¬ 
στάμενο του Τμήματος Γ' της δ/νσης Ιδιωτικής Εκπ/σης 
του ΥΠ.Ε.Π.Θ. με αναπληρωτή του τη Ρωξάνη Ελευθεριά- 
δου προϊσταμένη του Τμήματος Β' της δ/νσης Ευρωπαϊ¬ 
κής Ένωσης του ΥΠ.Ε.Π.Θ. 

4. Η Επιτροπή θα συνεδριάζει τακτικά μια φορά το μήνα 
και έκτακτα όποτε κρίνεται αναγκαίο, μετά από πρό¬ 
σκληση του προέδρου της (ή σε περίπτωση κωλύματος 
του του αναπληρωτή του) στην οποία θα αναφέρονται η 
ημέρα, η ώρα, ο τόπος συνεδρίασης και τα θέματα της 
ημερήσιας διάταξης και θα γνωστοποιείται οτα μέλη της, 
τουλάχιστον 24 ώρες πριν τη συνεδρίαση. 

Στις συνεδριάσεις της Επιτροπής παρίστανται μόνο τα 
μέλη της και ο Γραμματέας, εξαιρουμένης της περίπτω¬ 
σης πρόσκλησης τρίτων που καλούνται για να εκφράσουν 
τις απόψεις τους επί συγκεκριμένων θεμάτων. Οι αποφά¬ 
σεις της Επιτροπής λαμβάνονται με απόλυτη πλειοψηφία 
των παρόντων μελών. Σε περίπτωση ισοψηφίας υπερι¬ 
σχύει η ψήφος του προέδρου ή του προεδρεύοντος ανα¬ 
πληρωτή του. 

5. Ο πρόεδρος της Επιτροπής ή το προεδρεύων ανα¬ 
πληρωτής του, μπορεί να αναθέτει σε μέλη της, που συνε- 
πικουρούνται στο έργο τους, όταν το κρίνει αναγκαίο, από 
αρμόδιους υπηρεσιακούς παράγοντες ή εμπειρογνώμο¬ 
νες τον επί τόπου έλεγχο των Ιδιωτικών Σχολικών μονάδων 
Τεχνικής - Επαγγ/κής Εκπ/σης ή των εργαστηρίων Ελευ¬ 
θέρων Σπουδών για τη διαπίστωση τήρησης ή μη της κεί¬ 
μενης νομοθεσίας. 

Τα μέλη της επιτροπής εφοδιάζονται με ειδική εξουσιο¬ 
δότηση για το σχετικό έλεγχο στην οποία αναφέρονται και 
τα ονόματα τυχόν αρμόδιων υπηρεσιακών παρογόντων ή 
εμπειρογνωμόνων που τους συνοδεύουν, μεταβαίνουν με 
ή χωρίς προειδοποίηση, στον τόπο ελέγχου, μετά δε το 
τέλος του ελέγχου συντάσσεται έκθεση που υποβάλλεται 
εντός πέντε (5) ημερών το αργότερο στον πρόεδρο της 
Επιτροπής για περαιτέρω ενέργειες. 

Δεν απαιτείται ειδική εξουσιοδότηση όταν στον επί τό¬ 
που έλεγχο παρίσταται ο πρόεδρος της Επιτροπής. 

6. Οι δαπάνες αποζημίωσης της επιτροπής της παρού¬ 
σας απόφασης βαρύνουν τον ειδικό λογ/σμό Ιδιωτικής γε¬ 
νικής Εκπ/σης. 

7. Η θητεία των μελών της επιτροπής είναι διετής. 

Σε περίπτωση θανάτου ή παραίτησης ή έλλειψης για 
οποιονδήποτε λόγο μέλος της Επιτροπής πριν το τέλος 
της θητείας του, ορίζεται νέο μέλος για το υπόλοιπο χρόνο 
θητείας. 


Η απόφαση αυτή να δημοσιευθεί στην Εφημερίδα της 
Κυβερνήσης. 

Αθήνα, 1 Αυγούστου 1996 

Ο ΥΠΟΥΡΓΟΣ 

ΓΕΩΡΓΙΟΣ ΠΑΠΑΝΔΡΕΟΥ 
-♦- 

Αριθ. 13662/2/4015 (7) 

Ορισμός εκκαθαριοτού αποδοχών και δαπανών μισθωμέ¬ 
νων ακινήτων του Υπουργείου Τύπου και Μέσων Μαζι¬ 
κής Ενημέρωσης. 

Ο ΥΠΟΥΡΓΟΣ ΤΥΠΟΥ ΚΑΙ 
ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του Π.Δ. 181/94 (ΦΕΚ. 116/Α/ 
7.7.1994) «Συγκρότηση της Γενικής Γραμματείας Τύπου 
και Πληροφοριών σε Υπουργείου Τύπου και Μέσων Μαζι¬ 
κής Ενημέρωσης και καθορισμός των αρμοδιοτήτων του». 

2. Τις διατάξεις του Π.Δ. 258/93 (ΦΕΚ.112/Α/93) 
«Περί Οργανισμού της Γενικής Γραμματείας Τύπου και 
Πληροφοριών του Υπουργείου Προεδρίας της Κυβέρνη¬ 
σης» όπως τροποποιήθηκε με το Π.Δ. 171 /94 (ΦΕΚ. 108/ 
Α/6.7.94). 

3. Τις διατάξεις του Ν. 2362/95 «Περί Δημοσίου Λογι¬ 
στικού, ελέγχου των δαπανών του Κράτους και άλλες δια¬ 
τάξεις». 

4. Την αριθμ. 102131/4187/8.9.77 απόφαση του Γενι¬ 
κού Λογιστηρίου του Κράτους «περί τροποποιήσεως της 
αρ. 194902/1969 απόφαση». 

5. Την αριθμ. 12700/Ζ/3705/16.7.96 με την οποία 
ανατέθηκαν καθήκοντα Προϊσταμένου της Διεύθυνσης 
Οικονομικών Υπηρεσιών στην Κωνσταντία Μάγειρα, μό¬ 
νιμη υπάλληλο με βαθμό Α' του Κλάδου ΠΕΙ Διοικητι¬ 
κός. 

6. Την αριθμ. 10296/Ζ/7.6.1996 απόφαση με την 
οποία ανατέθηκαν καθήκοντα Προϊσταμένου στον Γεώρ¬ 
γιο Παπαλεωνίδα, μόνιμο υπάλληλο με βαθμό Α' του κλά¬ 
δου ΠΕΙ Διοικητικός. 

7. Τις διατάξεις του άρθρου 27 του Ν. 2081/1992 
(ΦΕΚ.154/Α) «Ρύθμιση του θεσμού των Επιμελητηρίων 
και άλλες διατάξεις» με το οποίο προστέθηκε το άρθρο 29 
στον Ν. 1558/1985 «Κυβέρνηση και Κυβερνητικά Όρ¬ 
γανα». 

8. Την αριθμ. 18708/Ζ/3.10.1995 (ΦΕΚ.848/Β/ 
10.10.1995) απόφαση «Μεταβίβαση της αρμοδιότητας να 
υπογράφουν «Με εντολή Υπουργού* στον Γενικό Γραμμα- 
τέα του Υπουργείου Τύπου και Μέσων Μαζικής Ενημέρω¬ 
σης κλπ», αποφασίζουμε: 

Ορίζουμε ως εκκαθαριστή των μισθών και επιμισθίων 
των υπαλλήλων ως και των μισθωμάτων των ακινήτων της 
Κεντρικής και των Περιφερειακών Υπηρεσιών του Υπουρ¬ 
γείου Τύπου και Μέσων Μαζικής Ενημέρωσης, την μόνιμη 
υπάλληλο με βαθμό Α' του Κλάδου ΠΕΙ Διοικητικός Κων¬ 
σταντία Μάγειρα με αναπληρωτή αυτής το μόνιμο υπάλ¬ 
ληλο με βαθμό Α του κλάδου ΠΕΙ Διοικητικός Παπαλεω¬ 
νίδα Γεώργιο. 

Από την απόφαση αυτή δεν προκαλείται δαπάνη οε βά¬ 
ρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 1996 

Με εντολή Υπουργού 
Η Διευθύτρια Διοίκησης 

ΙΣΜΗΝΗ ΑΓΓΕΛΟΠΟΥΛΟΥ 

-φ- 

Αριθ. 090/6 (8) 

Ανάθεση αρμοδιοτήτων του Διοικητική του Ιδρύματος 

στους Προϊσταμένους (Υποδιευθυντές) των Υποδιευ¬ 
θύνσεων των Νοσοκομείων του Ι.Κ.Α. 

Ο ΔΙΟΙΚΗΤΗΣ ΤΟΥ Ι.Κ.Α. 

Έχοντας υπόψη: 

1. Τις διατάξεις: 

α. Του άρθρου 4 (παρ. 1 εδαφ. α-ιγ) του Ν.Δ. 2698/53, 
όπως αντικαταστάθηκαν και τροποποιήθηκαν με τα άρθρα 
1 (παρ. 1 και 4) και 2 του Ν.Δ. 3719/57 καθώς και με το 
άρθρο 5 του Ν. 861/79. 

β. Του άρθρου 4 (παρ. 1 εδάφ. ιδ) του Ν.Δ. 2698/53, 
όπως αντικαταστάθηκαν με το άρθρο 8 του Ν. 3210/55. 

2. Την απόφασή μας 090/1/10.2.83 (ΦΕΚ 67/Β783), 
όπως αυτή τροποποιήθηκε και συμπληρώθηκε με τις απο¬ 
φάσεις μας 090/5/17.10.83 και 090/1/13.1.86 (ΦΕΚ 
598/Β783 και 4/β /86), με τις οποίες ανατέθηκαν αρμο¬ 
διότητες στους Προϊσταμένους (Διευθυντές) των Νοσο¬ 
κομείων του Ιδρύματος. 

3. Το γεγονός ότι με την ανάθεση αρμοδιοτήτων του 
Διοικητή του ΙΚΑ στους Υποδιευθυντές των Νοσοκομείων 
δεν προκαλείται δαπάνη σε βάρος του προϋπολογισμού 
του Ιδρύματος. 

4. Την αναγκαιότητα της συντόμευσης των διαδικασιών 
λειτουργίας των υπηρεσιακών μονάδων του Ιδρύματος, 
αποφασίζουμε: 

1. Αναθέτουμε στους Προϊσταμένους (Υποδιευθυντές) 
των Υποδιευθύνσεων των Νοσοκομείων του ΙΚΑ την 
άσκηση των παρακάτω αναφερομένων αρμοδιοτήτων: 

α. Στον Υποδιευθυντή Ιατρικής Υπηρεσίας: 

1. Τοποθέτησης του ιατρικού προσωπικού της Υποδιεύ¬ 
θυνσης στα τμήματά της. 

2. Χορήγησης πόσης φύσεως αδειών, εκτός κανονικών 


χωρίς αποδοχές πέραν των έντεκα (11) εργασίμων ημε¬ 
ρών και εκπαιδευτικών, στο προσωπικό της Υποδιεύθυν¬ 
σης. 

β. Στον Υποδιευθυντή Νοσηλευτικής Υπηρεσίας: 

1. Τοποθέτησης του νοσηλευτικού προσωπικού της 
Υποδιεύθυνσης στα τμήματά της. 

2. Χορήγησης πάσης φύσεως αδειών, εκτός κανονικών 
χωρίς αποδοχές πέραν των έντεκα (11) εργασίμων ημε¬ 
ρών και εκπαιδευτικών στο προσωπικό της Υποδιεύθυν¬ 
σης. 

γ. Στον Υποδιευθυντή Διοικητικής Υπηρεσίας: 

1. Τοποθέτησης του διοικητικού και παραϊατρικού προ¬ 
σωπικού της Υποδιεύθυνσης στα τμήματά της. 

2. Χορήγησης πάσης φύσεως αδειών, εκτός κανονικών 
χωρίς αποδοχές πέραν των έντεκα (11) εργασίμων ημε¬ 
ρών και εκπαιδευτικών στο προσωπικό της Υποδιεύθυν¬ 
σης. 

3. Αναγνώρησης προϋπηρεσίας, χορήγησης προσαυξή- 
σεων λόγων πολυετούς υπηρεσίας και ευδόκιμου παρα¬ 
μονής ή χρονοεπιδόματος στο με σχέση εργασίας ιδιωτι¬ 
κού δικαίου προσωπικού ΙΚΑ του Νοσοκομείου. 

4. Χορήγησης του αντισταθμίσματος διαχειριστικών λα¬ 
θών στο απασχολούμενο σε σχετικό αντικείμενο προσω¬ 
πικό ΙΚΑ του Νοσοκομείου. 

5. Χορήγησης επιδομάτων επικίνδυνης και ανθυγιεινής 
εργασίας στο τακτικό ή με σχέση εργασίας ιδιωτικού δι¬ 
καίου πάσης φύσεως προσωπικού ΙΚΑ του Νοσοκο¬ 
μείου. 

6. Συγκρότησης τριμελών επιτροπών παραλαβής του 
πάσης φύσεως υλικού του Νοσοκομείου. 

2. Οι ρυθμίσεις της παραγράφου 19 του άρθρου 3 της 
απόφασής μας 090/1/10.2.83, όπως διαμορφώθηκαν με 
τις όμοιες 090/5/17.10.83 και 090/1/13.1.86, εξακο¬ 
λουθούν να ισχύουν κατά το μέρος που δεν αντίκεινται 
στις ρυθμίσεις της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 1996 

Ο Διοικητής 
ΓΡΗΓΟΡΗΣ ΣΟΛΩΜΟΣ 




ΡΟΜΙΚΟ ΤΥΠΟΓΡΑΦ ΕΙΟ 

ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ _ 

■,.ηη,.ττρ.ην 34 · ΑΘΗΝΑ 104 32 · ΤΕί-ΕΧ 223211 ΥΡΕΤ ΟΒ · ΡΑΧ 52 34 312 


ΠΛΗΡΟΦΟ ΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

- 1 “ ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε.-Ε.Π.Ε. 
Πληροφορίες δημοσιευμάτων λοιπών ΦΕΚ 
Πώληση Φ.Ε.Κ. 

Φωτοαντίγραφα παλοιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε.-Ε.Π.Ε. 
Εγγραφή Συνδρομητών Φ.Ε.Κ. και 
αποστ ολή Φ.Ε.Κ. με πληρωμή μέσω Δ.Ο.Υ. 

ΤΙΜΗ ΦΥΛΛΩΝ 
ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


5225761 

5230841 

5225713 

5249547 

5239762 

5248141 

5248188 

5248785 

5248320 


ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 
ΠΕΙΡΑΙΑΣ 

Νικήτα 6-8 Τ.Κ. 185 31 

ΠΑΤΡΑ _ 

Κορίνθου 327 Τ.Κ. 262 23 

ΙΩΑΝΝΙΝΑ 

Διοικητήριο Τ.Κ. 454 44 
ΚΟΜΟΤΗΝΗ 

Δημοκρατίας 1 Τ.Κ. 691 00 


(031) 

423955 

423956 

4136402 

4171307 


(061) 

271249 

224581 

(0651) 

21901 

(0531) 

22637 

26522 


- ΑπΜ^αελίδες και άνω προοαύξηση 100 δρχ. ανά 8οέλιδο ή μέρος 


ΕΤΗΣΙΕΣ ΣΥΝΔΡΟΜΕΣ Φ.Ε.Κ 


Τεύχος 


Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

30.000 δρχ. 

1.500 δρχ. 

50.000 · 

2.500 - 

10.000 » 

500 ■ 

50.000 * 

2.500 » 

25.000 · 

1.250 · 

10.000 · 

500 · 

5.000 · 

250 · 

- 10.000 » 

500 » 

3.000 * 

150 · 

150.000 · 

7.500 · 

10.000 - 

500 · 

120.000 · 

^ 6.000 » 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχάντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεω ν Α.Σ-Ε.Π. 

ΠΑ ΟΛ Α ΤΑ ΤΕΥΧΗ ΕΚΤΟΣ Α.Ε. Δ Ε.Π.Ε. ___ 

~ __ Λη , ιΛί ,. α τ αϋε ΐα που δίδουν αποδεικτικό είσπραξης (διπλότυπο) το 

• Οι συνδρομές του εσωτερικού προπληρώνονται^ ^ Υπηρεσία του Εθνικού Τυπογραφείου. 

- X ™”· - 

φονται συνδρομητές για μικρότερο χρονικό διάστημα. 

• Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

• Αντίγραφα ΕππανΚ ™ «"Μ*™ ^ ν'"™ 

